شەفەق نیوز/ نرخ دۆلار ئەمریکی وەرانەوەر دینار عراقی، ئمڕوو سێشەممە، وەگەرد بەسیان بۆرسەی سەرەکی بەغداد پایتەخت بەرزەو بوی، تا نرخ یەک دۆلار بڕەسێدە بان ١٥٠٠ دینار عراقی.
پەیامنێر ئاژانس شەفەق نیوز وت: نرخ ١٠٠ دۆلار ئەمریکی لە بۆرسەی کیفاح و حارسیە لە بەغداد پایتەخت، ئیوارەی ئمڕوو، رەسیە ١٥٠٢٠٠ دینار عراقی.
شەوەکی ئمڕوو، نرخ ١٠٠ دۆلار ئەمریکی رەسیە ١٤٩٥٥٠ دینار عراقی.
پەیامنێر ئاژانسمان وتیش: نرخ فرووشتن و سەنین لە دوکانەیل ناوخوەیی بەغداد بەرزەو بوی، ک نرخ فرووشتن رەسیە ١٥٠٥٠٠ دینار عراقی وەرانوەر ١٠٠ دۆلار ئەمریکی ،و نرخ سەنینی رەسیە ١٥٠٠٠٠ دینار عراقی.
